Σχέδιο ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών - Σχέδιο της Κοινής Θέσης της Κοινότητας

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Το πρωτόκολλο 31 της συμφωνίας για τον ΕΟΧ περιέχει ειδικές διατάξεις σχετικά με τη συνεργασία μεταξύ της Κοινότητας και των κρατών ΕΖΕΣ-ΕΟΧ εκτός του πλαισίου των τεσσάρων ελευθεριών.

2. Το συνημμένο σχέδιο απόφασης της Μεικτής Επιτροπής τουΕΟΧ αποβλέπει στην τροποποίηση του Πρωτοκόλλου 31 για την επέκταση της συνεργασίας στους τομείς της εκπαίδευσης, της κατάρτισης και της νεότητας. Προβλέπει πλαίσιο συνεργασίας σχετικά με τις δραστηριότητες που αναφέρονται στο κονδύλιο Β3-1003 του προϋπολογισμού: 'Προπαρασκευαστικά μέτρα για το Ευρωπαϊκό Έτος Γλωσσών 2001'. Ο στόχος είναι η πλήρης συμμετοχή των κρατών ΕΖΕΣ-ΕΟΧ στις εν λόγω κοινοτικές δραστηριότητες το 2000.

3. Κατά την έννοια του άρθρου 1 παράγραφος 3 στοιχείο β) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας για τον ΕΟΧ, το Συμβούλιο καθορίζει, κατόπιν προτάσεως της Επιτροπής, τη θέση της Κοινότητας όσον αφορά αποφάσεις του είδους αυτού.

4. Το σχέδιο απόφασης της Μεικτής Επιτροπής του ΕΟΧ υποβάλλεται στο Συμβούλιο προς έγκριση. Η Επιτροπή ελπίζει ότι, τον Μαιου του 2000, θα μπορέσει να παρουσιάσει τη θέση της Κοινότητας στη Μεικτή Επιτροπή του ΕΟΧ.

Σχέδιο

ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟX

για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,

Εκτιμώντας τα ακόλουθα:

(1) Το πρωτόκολλο 31 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. ..., της ... [1].

[1] ΕΕ L ...

(2) Κρίνεται σκόπιμο να επεκταθεί το πεδίο συνεργασίας των συμβαλλομένων μερών της συμφωνίας ώστε να συμπεριλάβει τα προπαρασκευαστικά μέτρα για το Ευρωπαϊκό Έτος Γλωσσών 2001.

(3) Επομένως, το πρωτόκολλο 31 της συμφωνίας πρέπει να τροποποιηθεί ώστε να καταστεί δυνατή η επέκταση της εν λόγω συνεργασίας κατά το 2000,

ΑΠΟΦΑΣΙΖΕΙ:

Άρθρο 1

Το άρθρο 4 του πρωτοκόλλου 31 της συμφωνίας τροποποιείται ως εξής:

1. Η ακόλουθη παράγραφος παρεμβάλλεται μετά την παράγραφο 2γ:

«2δ. Από 1ης Ιανουαρίου 2000, τα κράτη της ΕΖΕΣ συμμετέχουν στις κοινοτικές δράσεις που αναφέρονται στο ακόλουθο κονδύλιο του προϋπολογισμού, το οποίο είναι εγγεγραμμένο στον γενικό προϋπολογισμό της Ευρωπαϊκής Ένωσης για το οικονομικό έτος 2000:

- B3-1003: 'Προπαρασκευαστικά μέτρα για το Ευρωπαϊκό Έτος Γλωσσών 2001'.»

2. Το κείμενο της παραγράφου 3 αντικαθίσταται από το ακόλουθο κείμενο: «Τα κράτη της ΕΖΕΣ καταβάλλουν χρηματοδοτική συνεισφορά για τα προγράμματα και τις δράσεις που αναφέρονται στις παραγράφους 1, 2, 2α, 2β, 2γ και 2δ, σύμφωνα με το άρθρο 82 παράγραφος 1 στοιχείο α).»

Άρθρο 2

Η παρούσα απόφαση αρχίζει να ισχύει στις ..., υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας [2].

[2] [Δεν έχουν αναφερθεί συνταγματικές απαιτήσεις./Έχουν αναφερθεί συνταγματικές απαιτήσεις.]

Εφαρμόζεται από 1ης Ιανουαρίου 2000.

Άρθρο 3

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, ... 2000.

Για τη Μεικτή Επιτροπή του ΕΟΧ

Ο Πρόεδρος F. Barbaso

Οι Γραμματείς της Μεικτής Επιτροπής του ΕΟΧ G. Vik E. Gerner